A.god. Zemkopības ministram

 Kasparam Gerhardam

kaspars.gerhards@zm.gov.lv

26.janvāris 2021.gads.

Par meliorācijas konsultatīvo padomi

Lai veicinātu ilgtspējīgas un līdzsvarotas meliorācijas politikas veidošanu un īstenošanu Latvijā, mazinātu klimata izmaiņu ietekmi, plūdu riskus un uzlabotu ūdens ekoloģisko kvalitāti, meliorācijas konsultatīvās padomes (turpmāk - padomes) darbā ir nepieciešams iesaistīt ieinteresētās puses.

 Latvijas Melioratoru biedrība (turpmāk - LMB) ierosina papildināt Zemkopības ministrijas 2019. gada 12. septembra rīkojumu Nr. 108 “Par meliorācijas konsultatīvo padomi” ar Ekonomikas ministrijas, Vides aizsardzības un reģionālās attīstības ministrijas (turpmāk- VARAM), AS “Latvijas valsts meži” (turpmāk- LVM) un lauksaimniecības nevalstisko organizāciju pārstāvjiem. Ekonomikas ministrijas līdzdalība padomē nepieciešama, lai risinātu melioratīvās būvniecības jautājumus, tai skaitā aktualizētu būvnormatīvus, kā arī iestrādātu nozarei nepieciešamo regulējumu Būvniecības informācijas sistēmā. VARAM pārstāvja līdzdalība padomē nepieciešama, jo ir jārisina jautājumi par laba ūdens ekoloģiskā stāvokļa sasniegšanu, ieviešot valsts un valsts nozīmes meliorācijas sistēmu būvniecībā videi draudzīgus meliorācijas sistēmu elementus, plūdu risku mazināšanas jautājumi, gatavojot plūdu risku novērtējuma un pārvaldības plānus, kā arī klimatoloģijas (meterioloģijas) jautājumi. LVM pārstāvja līdzdalība nepieciešama, jo šī akciju sabiedrība ir lielākais meliorēto meža zemju apsaimniekotājs Latvijā. Lauksaimniecības nevalstisko organizāciju līdzdalība padomē nepieciešama, jo šīs organizācijas pārstāv lauksaimniekus, kas ir meliorācijas sistēmu galvenie lietotāji.

 LMB uzskata, ka padomes sastāva papildināšana nodrošinās pilnvērtīgu padomes darbu un sniegs būtisku ieguldījumu līdzsvarotas meliorācijas politikas veidošanas un īstenošanas uzlabošanā Latvijā.

Latvijas Melioratoru biedrības

 valdes priekšsēdētājs Romualds Dovgjallo